var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2024-04-17][nuasmeninta nutartis byloje][eAS-74-789-2024].docx Bylos nr.: eAS-74-789/2024 Bylos rūšis: administracinė byla Teismas: Lietuvos vyriausiasis administracinis teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Lietuvos Respublikos Vyriausybė, atstovaujama Lietuvos Respublikos Vyriausybės kanceliarijos 188604574 atsakovas Lietuvos Respublikos Vyriausybė, atstovaujama Lietuvos Respublikos teisingumo ministerijos 188604955 atsakovas Lietuvos Respublikos Prezidento kanceliarija 188609016 trečiasis suinteresuotas asmuo Lietuvos Respublikos Seimo kanceliarija 188605295 trečiasis suinteresuotas asmuo Kategorijos: Bylos nagrinėjimo atnaujinimas Kiti ginčai viešojo administravimo srityje Bylos nagrinėjimo sustabdymas ir atnaujinimas ﻿ Administracinė byla Nr. eAS-74-789/2024 Teisminio proceso Nr. 3-61-3-02122-2022-6 Procesinio sprendimo kategorija 52.3 &nbsp;(S) &#xa0; &#xa0; &#xa0; &#xa0; LIETUVOS VYRIAUSIASIS ADMINISTRACINIS TEISMAS &#xa0; N U T A R T I S &#xa0; 2024 m. balandžio 17 d. Vilnius &#xa0; Lietuvos vyriausiojo administracinio teismo teisėjų kolegija, susidedanti iš teisėjų Ivetos Pelienės , Rasos Ragulskytės-Markovienės (kolegijos pirmininkė ir pranešėja) ir Egidijaus Šileikio, teismo posėdyje apeliacine rašytinio proceso tvarka išnagrinėjo atsakovo Lietuvos Respublikos Vyriausybės, atstovaujamos Lietuvos Respublikos Vyriausybės kanceliarijos ir Lietuvos Respublikos teisingumo ministerijos, &nbsp;a tskirąjį skundą dėl Vilniaus apygardos administracinio teismo (nuo 2024 m. sausio 1 d. – Regionų administracinis teismas) 2023 m. gruodžio 12 d. nutarties administracinėje byloje pagal &nbsp; pareiškėjo V. V. skundą atsakovui Lietuvos Respublikos Vyriausybei, atstovaujamai Lietuvos Respublikos Vyriausybės kanceliarijos ir Lietuvos Respublikos teisingumo ministerijos (tretieji suinteresuoti asmenys – Lietuvos Respublikos Seimo kanceliarija, Lietuvos Respublikos Prezidento kanceliarija, S. L. K. ) dėl sprendimo panaikinimo ir įpareigojimo atlikti veiksmus. &#xa0; Teisėjų kolegija &#xa0; n u s t a t ė : &#xa0; I. &#xa0; P areiškėjas V. V. (toliau – ir pareiškėjas) kreipėsi į teismą su skund ais, kuriuos patikslino ir &nbsp;praš o &nbsp;panaikinti atsakovo Lietuvos Respublikos Vyriausybės (toliau – ir atsakovas, Vyriausybė) 2023 m. balandžio 19 d. nutarimą Nr. 278 „Dėl S. L. K. &nbsp;kandidatūros siūlymo į Europos Sąjungos Bendrojo Teismo teisėjus“ ir įpareigoti atsakovą Vyriausybę atnaujinti pretendentų į Europos Sąjungos Bendrąjį Teismą (toliau – ir Bendrasis Teismas) derinimo ir siūlymo procedūras teisės aktų nustatyta tvarka, teikiant derinimui ir siūlymui nepriklausomos pretendentų vertinimo grupės geriausiai įvertintą kandidatą. Vilniaus apygardos administracinis teismas 2023 m. vasario 9 d. nutartimi (toliau – ir 2023 m. vasario 9 d. nutartis) kreipėsi į Europos Sąjungos Teisingumo Teismą (toliau – ir ESTT) su prašymu priimti prejudicinį sprendimą dėl Europos Sąjungos Sutarties ir Sutarties dėl Europos Sąjungos veikimo (toliau – ir SESV) nuostatų aiškinimo ir sustabdė bylos nagrinėjimą iki bus gautas ESTT prejudicinis sprendimas. Atsakovas Vyriausybė, atstovaujama Vyriausybės kanceliarijos ir Lietuvos Respublikos teisingumo ministerijos, pateikė prašymą atnaujinti bylos nagrinėjimą, atsiimti prašymą priimti prejudicinį sprendimą ir nutraukti bylą. Vilniaus apygardos administracinis teismas 2023 m. lapkričio 22 d. raštu atsakė atsakovui, jog nėra teisinio pagrindo atnaujinti bylos nagrinėjimą, nes 2023 m. vasario 9 d. nutartis yra įsiteisėjusi, o ESTT yra priėmęs prašymą nagrinėti. Atsakovas Vyriausybė, atstovaujama Vyriausybės kanceliarijos ir T eisingumo ministerijos, pateikė prašymą ištaisyti klaidą ir išspręsti pateiktą prašymą teismo nutartimi ( Lietuvos Respublikos administracinių bylų teisenos įstatymo (toliau – ir ABTĮ) 107 str. 1 d.).